На основу члана 7 став 1 тачка 2 и члана 8 и 9 Закона о финансирању локалне сaмоуправе (,,Сл. лист Црне Горе“, број 3/19), члана 38 став 1 тачка 2 и 8 Закона о локалној самоуправи (,,Сл. лист Црне Горе“ број 2/18, 34/19 и 38/20) и члана 39 Статута Општине Беране (,,Сл. лист Црне Горе - Општински прописи“ број 42/18), Скупштина општине Беране, на сједници одржаној **29. јуна 2021**. године, донијела је

**OДЛУКУ**

**о измjенама Одлуке о прирезу порезу на доходак физичких лица**

**Члан 1**

У Одлуци о прирезу порезу на доходак физичких лица (,,Сл. лист Црне Горе - Општински прописи“, бр. 49/19), у члану 4:

* у ставу 1 ријечи ''у пријави приреза(образац ОПП-НД) замјењују се ријечима ''и пријави на обрасцу ОПП-НД“,
* у ставу 2 ријеч ,,исплате“ замјењује се ријечју ,,обрачуне“.

**Члан 2**

У члану 6 став 1 мијења се и гласи:

''Прирез се плаћа истовремено са обрачуном пореза из члана 2 став 2 ове одлуке и подношењем пријаве за обрачун приреза''.

**Члан 3**

У поглављу Казнене одредбе у члану 9 земјењују се ријечи на начин:

- у ставу 1 тачки 1 ријечи ,,сваке исплате“ замјењују се ријечима ,,сваког обрачуна“

- у ставу 3 тачки 1 ријечи ,,сваке исплате“ замјењују се ријечима ,,сваког обрачуна“

- у ставу 4 тачки 1 ријеч ,,уплатом“ замјењује се ријечју ,,обрачуном“

**Члан 4**

Одлука ступа на снагу осмог дана од дана објављивљивања у ''Службеном листу ЦГ-Општински прописи''

**СКУПШТИНА ОПШТИНЕ БЕРАНЕ**

**Број:02-016/21-279 Предсједник Скупштине**

**Беране, 30. 06. 2021.г Новица Обрадовић**

Образложење

Правни основ

Правни основ за доношење Одлуке о измјенама Одлуке о прирезу порезу на доходак физичких лица садржан је у одредбама Закона о финансирању локалне самоуправе (,,Сл. лист ЦГ“ бр. 3/2019), Закон о локалној самоуправи (,,Сл. лист ЦГ“ бр. 2/2018 и 34/2019), Закон о порезу на доходак физичких лица (,,Сл. лист РЦГ“ бр.65/2001, 12/2002, 37/2004, 29/2005, 78/2006 и 04/2007, и ,,Сл. лист ЦГ“ бр. 86/2009, 40/2011, 14/2012, 06/2013, 62/2013, 60/2014, 79/2015 и 83/2016) и Статут Општине Беране (,,Сл. лист ЦГ – Општински прописи“ бр. 42/2018).

Чланом 7 став 1 тачка 2 Закона о финансирању локалне самоуправе прописује да је прирез сопствени приход општине. Члан 8 и 9 истог закона прописује да се плаћа прирез порезу на приход од личних примања, порез на доходак од самосталне дјелатности, порез на приход од имовине и имовинских права и порез на приход од капитала по стопи коју прописује општина својом одлуком ( до 13% за све општине, изузев Главног града и Пријестонице за које стопа може износити до 15%).

Чланом 38 став 1 тачка 8 Закона о локалној самоуправи прописује да скупштина уводи и утврђује општинске порезе, таксе, накнаде и друге сопствене приходе.

Чланом 39 Статута Општине Беране између осталог прописано је да скупштина у вршењу послова из своје надлежности доноси одлуке и друге акте.

Разлози за доношење

Важећа одлука (,,Сл. лист ЦГ-општински прописи” 49/19) од 02.12.2019. године, је донешена по важећим законима. Међутим, чланом 32 Закона о порезу на доходак физичких лица, предвиђено је пореско ослобађање за првих осам година у износу од 100% пореским обвезницима који отпочну обављање дјелатности у привредно неразвијеним општинама.

Чланом 6 став 1 поменуте одлуке о прирезу, предвиђено је да се прирез плаћа истовремено са исплатом пореза на доходак физичких лица. Приликом ослобађања плаћања пореза, порески обвезници су се обраћали захтјевом да се ослободе плаћања приреза, јер није било исплате пореза. Kако би спријечили избјегавање плаћања приреза приступило се раду на Одлуци о измјенама одлуке о прирезу порезу на доходак физичких лица. Из истих разлога се мијења и члан 9 исте одлуке.

Финансијски ефекат

С озиром да је стопа остала иста, не очекује се значајан финансијски ефекат доношењем ове одлуке, али је за очекивати већа ажурност пореских обвезника у вези са доставом података о обрачунатом и плаћеном прирезу.